techiaith/cofnodycynulliad_en-cy huggingface dataset:
English: We've heard already today, of course, many references to Qatar's wholly unacceptable record on human rights, reflected in the way that many football supporters have been treated in the last 24 hours. Human rights abuses perpetrated by the Iranian Government, of course, are ones that we must also highlight and condemn, and, given that Wales is playing Iran on Friday, and given now that Welsh footballers aren't able to make their own stand, it's up to all of us to make a stand on their behalf, and on behalf of the men, women and children in Iran who are being persecuted and killed by the abhorrent regime in that country. So, can I ask that the Welsh Government, before the match on Friday, issues an unequivocal statement of condemnation of the Iranian Government for their human rights violations, for their systemic prosecution of minorities, and for their increased use of arbitrary detentions, enforced disappearances, and, of course, the death penalty? Will you, as a Welsh Government, make that stand?
Welsh: Rydym ni wedi clywed eisoes heddiw, wrth gwrs, llawer o gyfeiriadau at hanes cwbl annerbyniol Qatar ar hawliau dynol, wedi'i adlewyrchu yn y ffordd y mae llawer o gefnogwyr pêl-droed wedi cael eu trin yn ystod y 24 awr ddiwethaf. Mae achosion cam-drin hawliau dynol sy'n digwydd gan Lywodraeth Iran, wrth gwrs, yn rhai y mae'n rhaid i ni hefyd dynnu sylw atyn nhw a'u condemnio, ac, o ystyried bod Cymru yn chwarae Iran ddydd Gwener, ac o ystyried nawr nad yw pêl-droedwyr Cymru yn gallu gwneud eu safiad eu hunain, mae'n fater i bob un ohonom ni wneud safiad ar eu rhan, ac ar ran y dynion, menywod a phlant yn Iran sy'n cael eu herlid a'u lladd gan y drefn wrthun yn y wlad honno. Felly, a gaf i ofyn i Lywodraeth Cymru, cyn y gêm ddydd Gwener, gyhoeddi datganiad diamwys yn condemnio Llywodraeth Iran am ymyrryd â hawliau dynol, am erlyn lleiafrifoedd yn systematig, ac am eu defnydd cynyddol o garcharu ar fympwy, diflaniadau gorfodol, ac, wrth gwrs, y gosb eithaf? A wnewch chi, fel Llywodraeth Cymru, y safiad hwnnw?
English: Thank you. I thought the Iranian football team were incredibly brave in their comments and statements in their press conference following - I think it was following the match yesterday, or before. I will certainly speak with I think it would be the Minister for Social Justice regarding your request.
Welsh: Diolch. Roeddwn i'n meddwl bod tîm pêl-droed Iran yn hynod o ddewr yn eu sylwadau a'u datganiadau yn eu cynhadledd i'r wasg ddilynol - rwy'n credu mai ar ôl y gêm ddoe ydoedd, neu cyn. Yn sicr, fe wnaf i siarad gyda, rwy'n credu mai'r Gweinidog Cyfiawnder Cymdeithasol fyddai hi, ynglŷn â'ch cais.
English: Could we have a statement, please, from the Minister for Economy on what financial support is available to businesses who find themselves in financial difficulty? There are relatively major employers now in contact with many of us talking about their concerns that they will have to make their workforce redundant over the next days and weeks. To date, there's been no real financial support provided by this Government. It appears that there isn't an understanding in Government of the gravity of the situation for many of these businesses. They don't need long-term advice, they need money - money to help them with their cash flow in the short term, and they don't know to whom they can turn. So, a statement of what support is available and where these people should turn to would be very useful for businesses in Wales at the moment. Thank you.
Welsh: Gawn ni gyhoeddiad, os gwelwch yn dda, gan Weinidog yr Economi ynghylch pa gymorth ariannol sydd ar gael i fusnesau sy'n canfod eu hunain mewn trafferthion ariannol? Mae yna gyflogwyr cymharol fawr bellach mewn cyswllt efo nifer ohonom ni yn sôn am eu pryderon eu bod nhw am orfod rhoi eu gweithlu ar y clwt yn y dyddiau a'r wythnosau nesaf yma. Hyd yma, does yna ddim cymorth ariannol go iawn wedi cael ei gynnig gan y Llywodraeth yma. Mae'n ymddangos fel nad oes yna ddealltwriaeth gan y Llywodraeth o ddifrifoldeb y sefyllfa i nifer ohonyn nhw. Nid cyngor hir dymor sydd ei angen ar y busnesau yma, ond pres - pres i'w helpu efo'u cash flow nhw yn y tymor byr, a dydyn nhw ddim yn gwybod at bwy y mae troi. Felly, byddai cyhoeddiad o ba gymorth sydd ar gael a lle y dylai'r bobl yma droi yn ddefnyddiol iawn i fusnesau Cymru ar hyn o bryd. Diolch.
English: Well, I disagree profoundly, that you don't believe there's an understanding in the Welsh Government of the difficulties and the challenges that our businesses are facing - of course we do, and Business Wales is there to provide that support. But, as I've said several times in the past hour, our financial settlement doesn't allow us to give huge amounts of funding. But I absolutely recognise the point you're making, and certainly, in relation to energy costs, I think there's a significant number of businesses that have contacted the Minister for Economy. So, if there's anything further he can do, that support will be available via Business Wales.
Welsh: Wel, rydw i'n anghytuno'n ddirfawr, nad ydych chi'n credu bod dealltwriaeth yn Llywodraeth Cymru o'r anawsterau a'r heriau y mae ein busnesau ni'n eu hwynebu - wrth gwrs ein bod ni, ac mae Busnes Cymru yno i ddarparu'r gefnogaeth honno. Ond, fel yr wyf i wedi'i ddweud sawl gwaith yn yr awr ddiwethaf, nid yw ein setliad ariannol ni'n caniatáu i ni roi symiau enfawr o gyllid. Ond rwy'n cydnabod yn llwyr y pwynt yr ydych chi'n ei wneud, ac yn sicr, o ran costau ynni, rwy'n credu bod nifer sylweddol o fusnesau wedi cysylltu â'r Gweinidog Economi. Felly, os oes unrhyw beth arall y gall ef ei wneud, bydd y cymorth hwnnw ar gael drwy Busnes Cymru.
English: Could I ask for a statement from the Minister for Finance and Local Government this afternoon regarding the second home and holiday lets levy in Denbighshire specifically? I've been contacted by many people in my constituency recently who are, quite frankly, aghast at the 50 per cent additional council tax levy on their properties and feel put off from investing in the area. They and I believe that the 182-day threshold is far too high and unrealistic of reality. In my brief time so far as a Senedd Member I've only come across one person in my constituency who made the threshold, on just one year only, in 2012, and you could argue that that was an abnormal summer, due to the hot weather, London Olympics and Euro 2012. So, could I have a statement from the Minister explaining what discussions she has had with Denbighshire County Council in regard to this levy and reassure me and my constituents that Denbighshire is open for business and that local people can feel safe in investing in their properties? Thank you.
Welsh: A gaf i ofyn am ddatganiad gan y Gweinidog Cyllid a Llywodraeth Leol y prynhawn yma ynglŷn â'r ardoll gosod ail gartrefi a chartrefi gwyliau yn sir Ddinbych yn benodol? Mae llawer o bobl yn fy etholaeth i wedi cysylltu â mi yn ddiweddar sydd, a dweud y gwir, wedi'u harswydo gan y 50 y cant ychwanegol o ardoll y dreth gyngor ar eu heiddo ac yn teimlo eu bod yn cael eu rhwystro rhag buddsoddi yn yr ardal. Maen nhw, a minnau, yn credu bod y trothwy 182 diwrnod yn llawer rhy uchel ac yn afrealistig o'r realiti. Yn fy amser byr hyd yma fel Aelod o'r Senedd rydw i ond wedi dod ar draws un person yn fy etholaeth i a wnaeth gyflawni'r trothwy, am flwyddyn yn unig, yn 2012, a gallech chi ddadlau bod hwnnw'n haf anarferol, oherwydd y tywydd poeth, Gemau Olympaidd Llundain ac Euro 2012. Felly, a gaf i ddatganiad gan y Gweinidog yn esbonio pa drafodaethau y mae hi wedi'u cael gyda Chyngor Sir Ddinbych am yr ardoll hon a fy sicrhau i a fy etholwyr fod sir Ddinbych ar agor i fusnes ac y gall pobl leol deimlo'n ddiogel wrth fuddsoddi yn eu heiddo? Diolch.
English: I think the Minister for Finance and Local Government has been scrutinised many times on the policies that you refer to, so I don't think there's a need for a further statement.
Welsh: Rwy'n credu bod y Gweinidog Cyllid a Llywodraeth Leol wedi cael ei graffu arno droeon ar y polisïau yr ydych chi'n cyfeirio atyn nhw, felly nid ydw i'n credu bod angen datganiad arall.
English: May I make a request for a regular series of statements with regard to the work that is being done to strengthen and reopen Pont y Borth? I've written to the Deputy Minister today. We've heard that work is to start soon on the bridge. We've heard that the bridge will open with a weight restriction early in the new year. We hear that there are issues being considered to mitigate traffic. We hear about considerations with regard to support for business. But we need clear communication with people with regard to what exactly is happening and when. So, can I ask the Government to build into their timetable regular statements to communicate with those people who live on Anglesey and in the Menai area with regard to the nature of the work and the timetable of the work to move towards reopening the bridge, please?
Welsh: A gaf i wneud cais am gyfres rheolaidd o ddatganiadau ynglŷn â'r gwaith sy'n cael ei wneud i gryfhau ac ailagor Pont y Borth? Dwi wedi ysgrifennu at y Dirprwy Weinidog heddiw yma. Rydyn ni yn clywed bod gwaith i ddechrau yn fuan ar y bont. Rydyn ni yn clywed bod y bont i ailagor efo cyfyngiad pwysau yn fuan yn y flwyddyn newydd. Rydyn ni'n clywed bod yna faterion yn cael eu hystyried ar gyfer lliniaru traffig. Rydyn ni'n clywed am faterion yn cael eu hystyried o ran cefnogi busnes. Ond rydyn ni angen cyfathrebu efo pobl yn glir ynglŷn â beth yn union sy'n digwydd a pha bryd. A gaf i ofyn i'r Llywodraeth adeiladu i mewn i'w hamserlen nhw ddatganiadau cyson er mwyn cyfathrebu efo pobl sy'n byw yn Ynys Môn ac ardal y Fenai ynglŷn ag union natur y gwaith ac amserlen y gwaith i symud tuag at ailagor y bont yma?
English: I will certainly ask the Deputy Minister to provide an update before Christmas.
Welsh: Yn sicr, fe wnaf i ofyn i'r Dirprwy Weinidog roi'r wybodaeth ddiweddaraf cyn y Nadolig.
English: You've been three for the price of one this afternoon. You've been the First Minister, you've been the Trefnydd, and now you're about to be the rural affairs Minister. I'll ask you to propose the regulations on agricultural payments - Lesley Griffiths.
Welsh: Rydych chi wedi bod yn dri am bris un y prynhawn yma. Rydych chi wedi bod yn Brif Weinidog, rydych chi wedi bod yn Drefnydd, ac nawr rydych chi ar fin bod yn Weinidog materion gwledig. Gofynnaf i chi gynnig y rheoliadau ar daliadau amaethyddol - Lesley Griffiths.
English: Diolch, Llywydd, and I wish to move this motion. This is a composite statutory instrument to increase the prescribed statutory fee that can be charged by a professional authority for the appointment of an independent arbitrator to resolve disputes or to make certain records in relation to agricultural tenancies governed by the Agricultural Holdings Act 1986. The current fee of £115 has not been updated since 1996, and this no longer covers the cost of delivering the appointment service. The regulations will increase the fee to £195, in line with inflation, and the Senedd is asked to agree to the regulations.
Welsh: Diolch, Llywydd, ac rwy'n dymuno cynnig y cynnig hwn. Mae hwn yn offeryn statudol cyfansawdd i gynyddu'r ffi statudol rhagnodedig y ceir ei chodi gan awdurdod proffesiynol ar gyfer penodi cymrodeddwr annibynnol i ddatrys anghydfodau neu i wneud cofnodion penodol o ran tenantiaethau amaethyddol wedi'u llywodraethu gan Ddeddf Daliadau Amaethyddol 1986. Nid yw'r ffi bresennol, sef £115, wedi'i diweddaru ers 1996, ac nid yw hi nawr yn talu'r gost o ddarparu'r gwasanaeth apwyntiadau. Bydd y rheoliadau'n cynyddu'r ffi i £195, yn unol â chwyddiant, a gofynnir i'r Senedd gytuno i'r rheoliadau.
English: Thank you very much, and thank you, Mabon, for those questions. I do agree it is a significant increase, and hindsight's a wonderful thing, but it perhaps would have been better to have not waited quite so long to increase. I know back in - I think it was - 2019, DEFRA increased the same fee in relation to their tenancy reform, and I think it was about £195 three years ago. FootnoteLink So, it's sort of in keeping, although they're probably looking at whether it should be increased again. So, I absolutely understand what you're saying about the increase, but, as I said in my opening remarks, it is equivalent to the rate of inflation since 1996 until now. A regulatory impact assessment wasn't prepared as the regulations make a minor technical amendment to increase the statutory fee. So, that was the reason why we didn't do that. You asked about the members of the tenancy reform industry group. I don't know if they cover absolutely every tenant farmer here in Wales's views, because I would imagine there are mixed views, but certainly the members of that group agreed that that level of fee should be applied for fairness and consistency. You asked me how many times that arbitration happened. I haven't got that figure in front of me, but I'd be very happy to write to you in relation to that.
Welsh: Diolch yn fawr iawn, a diolch yn fawr i chi, Mabon, am y cwestiynau yna. Rwy'n cytuno bod hwn yn gynnydd sylweddol, ac mae hi'n rhwydd bod yn ddoeth wedi'r digwyddiad, ond efallai y byddai hi wedi bod yn well i ni beidio â bod wedi aros mor hir i'w gynyddu. Rwy'n gwybod nôl yn - rwy'n credu mai - 2019, fe wnaeth DEFRA gynyddu'r un ffi o ran eu diwygiad i denantiaethau, ac rwy'n credu mai tua £195 oedd hynny dair blynedd yn ôl. FootnoteLink Felly, mae'n cyd-fynd â hynny i ryw raddau, er mae'n debyg eu bod nhw'n ystyried a ddylid cynyddu hynny eto. Felly, rwy'n deall yn iawn yr hyn yr ydych chi'n ei ddweud am y cynnydd, ond, fel y dywedais i yn fy sylwadau agoriadol, mae hynny'n cyfateb i gyfradd chwyddiant o 1996 tan nawr. Ni chafodd asesiad effaith rheoleiddio ei baratoi gan fod y rheoliadau yn gwneud mân ddiwygiad technegol i gynyddu'r ffi statudol. Felly, dyna'r rheswm pam na wnaethom ni hynny. Roeddech chi'n holi am aelodau'r grŵp diwydiant diwygio tenantiaethau. Nid wyf i'n gwybod a ydyn nhw'n cwmpasu pob un ffermwr tenant yma ym marn Cymru, oherwydd fe fyddwn i'n dychmygu bod sawl barn amrywiol, ond yn sicr fe gytunodd aelodau'r grŵp hwnnw y dylid defnyddio ffi o'r fath i gael tegwch a chysondeb. Fe wnaethoch chi ofyn i mi sawl gwaith y digwyddodd cymrodeddu o'r fath. Nid yw'r ffigwr hwnnw ar gael i mi yma o fy mlaen, ond fe fyddwn i'n hapus iawn i ysgrifennu atoch chi ynglŷn â hynny.
English: I thank the Minister. The proposal therefore is to agree the motion. Does any Member object? [ Objection. ] Yes, there is objection. Therefore, we will defer voting until voting time.
Welsh: Diolch i'r Gweinidog. Y cwestiwn felly yw: a ddylid derbyn y cynnig? A oes unrhyw Aelod yn gwrthwynebu? [ Gwrthwynebiad.] Oes, mae yna wrthwynebiad ac, felly, fe ohiriwn ni'r bleidlais tan y cyfnod pleidleisio.
English: Thank you, Presiding Officer. I move the motion. It is a huge concern and disappointment to have to address this Bill. Despite the myriad of changes in the UK Government over recent months, little has changed. Little progress appears to have been made, and we remain with the prospect of this ill-judged and irresponsible Bill becoming law. The UK's international reputation has already been harmed so much recently that I'd hoped UK Ministers would have had the wisdom not to cause even more harm with his absurdity. I still hope that the latest Prime Minister will have the sense that his predecessors were bereft of, and find the wisdom and statesmanship that is required to make genuine progress.
Welsh: Diolch i chi, Llywydd. Rwy'n cynnig y cynnig. Mae hi'n bryder ac yn siom enfawr i mi orfod mynd i'r afael â'r Bil hwn. Er newidiadau rif y gwlith yn Llywodraeth y DU dros y misoedd diwethaf, nid oes fawr ddim wedi newid. Mae hi'n ymddangos nad oes llawer o gynnydd wedi bod, ac rydym ni'n parhau i fod â'r posibilrwydd y bydd y Bil annoeth ac anghyfrifol hwn yn dod yn gyfraith. Mae enw da y DU yn rhyngwladol wedi cael ei bardduo cymaint yn ddiweddar nes fy mod i wedi gobeithio y byddai Gweinidogion y DU wedi bod yn ddigon doeth i osgoi mwy o ddistryw gyda'r hurtrwydd hwn. Rwy'n dal i obeithio y bydd gan y Prif Weinidog diweddaraf y crebwyll yr oedd ei ragflaenwyr mor amddifad ohono, ac y bydd yn canfod y doethineb a'r pwyll gwleidyddol sydd ei angen i sicrhau cynnydd gwirioneddol.
English: We have brought forward this motion so that the Senedd can consider issues around the Bill and to decide on whether to give consent. Members will see that we, in the memorandum, state that the reasons for refusing consent are good reasons in terms of both the law and constitution. Members will also see that the Welsh Government believes that the Senedd consent is required for the Bill. This is true of the whole Bill, apart from clause 1. I see that the Legislation, Justice and Constitution Committee's report agrees with us in general terms. But let us, first of all, look at the claimed policy objectives of the Bill and the context. The main aim of the protocol was to prevent a hard border on the island of Ireland. That continues to be the aim. They said that the protocol was a new pragmatic and effective solution to a complex problem. The then Prime Minister, Boris Johnson, was given great praise for this. The protocol makes specific arrangements for Northern Ireland to safeguard the Belfast agreement, the Good Friday agreement. It ensures that businesses in Northern Ireland can still have unfettered access to markets in the European Union and the rest of the UK. It also safeguards the EU single market, and, surprisingly, less than five months after agreeing the protocol and bringing it into international law as part of the UK Brexit agreement with the European Union, the UK Government stated that it created barriers that were unacceptable to traders within the UK internal market.
Welsh: Rydyn ni wedi cyflwyno'r cynnig fel bod y Senedd yn gallu ystyried materion am y Bil a phenderfynu ar gydsyniad. Bydd yr Aelodau yn gweld ein bod ni, yn y memorandwm, yn dweud bod y rhesymau dros beidio â rhoi cydsyniad yn rhesymau da o ran y gyfraith a'r cyfansoddiad. Bydd yr Aelodau hefyd yn gweld bod Llywodraeth Cymru yn credu bod angen cydsyniad y Senedd ar gyfer y Bil. Mae hyn yn wir am y Bil i gyd, heblaw am gymal 1. Dwi'n gweld bod adroddiad y Pwyllgor Deddfwriaeth, Cyfiawnder a Chyfansoddiad yn cytuno ar y cyfan. Ond gadewch i ni edrych, yn gyntaf, ar amcanion polisi honedig y Bil a'r cyd-destun. Prif nod y protocol oedd atal ffin galed ar ynys Iwerddon. Dyna'r nod o hyd. Roedden nhw'n dweud bod y protocol yn ateb newydd pragmatig ac effeithiol i'r broblem gymhleth. Cafodd y Prif Weinidog ar y pryd, Boris Johnson, glod mawr amdano. Mae'r protocol yn gwneud trefniadau penodol ar gyfer Gogledd Iwerddon i ddiogelu cytundeb Belffast, Dydd Gwener y Groglith. Mae'n gwneud yn siŵr bod busnesau Gogledd Iwerddon yn dal i gael mynediad hawdd i farchnadoedd yn yr Undeb Ewropeaidd a gweddill y Deyrnas Unedig. Mae hefyd yn diogelu marchnad sengl yr Undeb Ewropeaidd, ac eto, yn rhyfeddol, lai na phum mis ar ôl cytuno i'r protocol a'i wneud yn gyfraith ryngwladol fel rhan o gytundeb ymadael y Deyrnas Unedig â'r Undeb Ewropeaidd, dywedodd Llywodraeth y Deyrnas Unedig ei fod yn creu rhwystrau sydd ddim yn dderbyniol i fasnachwyr o fewn marchnad fewnol y Deyrnas Unedig.
English: Thank you, Dirprwy Lywydd. The Culture, Welsh Language, Communications, Sport and International Relations Committee has considered this legislative consent motion. We as a committee were concerned about the lack of time that we originally were given to consider its full implications, because the Bill, as we've already heard, will have far-reaching implications. And although we were ultimately given an extension, the timetable was changed after our committee reported on legislative consent, and due to the seriousness of the issues that emanate from the Bill, we as a committee wanted to take our time to hear more evidence from stakeholders, including Welsh Ministers and Westminster Ministers. However, this was not possible, unfortunately, due to the original timetabling. Although I understand that the expedited legislative process for this Bill was partly responsible for the timetabling, it's also true that the Welsh Government has been sitting on this LCM for longer than usual. We as a committee acknowledge the reasons why this happened, but, despite this, we felt that the time allocated to us to scrutinise the LCM was the bare minimum, as compared to the time that the Welsh Government had to consider it. As we've already discussed and heard, we are very aware of the reasons why this happened, but we would want to note that, in the future, we do feel as a committee that it would it be vital for the Government to allocate sufficient time to committees to be able to scrutinise LCMs in full, particularlly those with so many serious implications.
Welsh: Diolch, Dirprwy Lywydd. Mae'r Pwyllgor Diwylliant, y Gymraeg, Cyfathrebu, Chwaraeon a Chysylltiadau Rhyngwladol wedi ystyried y cynnig cydsyniad deddfwriaethol yma. Roedden ni fel pwyllgor yn bryderus am y diffyg amser oedd gennym ni yn wreiddiol i ystyried ei lawn oblygiadau, oherwydd, fel rŷn ni wedi clywed yn barod, bydd goblygiadau pellgyrhaeddol yn deillio o'r Bil. Er rhoddwyd estyniad yn y pen draw, newidiwyd yr amserlen ar ôl i'n pwyllgor ni adrodd ar y cydsyniad deddfwriaethol. Oherwydd difrifoldeb y materion sy'n codi o'r Bil, roedden ni fel pwyllgor eisiau cymryd amser i glywed mwy o dystiolaeth o randdeiliaid, gan gynnwys Gweinidogion Cymreig ac o San Steffan, ond doedd hynny, yn anffodus, ddim yn bosibl gyda'r amserlennu gwreiddiol. Er fy mod i'n deall, yn amlwg, fod cyflymder deddfu ar y Mesur hwn wedi bod yn rhannol gyfrifol am yr amserlennu, mae hefyd yn wir bod Llywodraeth Cymru wedi eistedd gyda'r LCM yn hirach na'r arfer. Rŷn ni fel pwyllgor yn cydnabod y rhesymau pam wnaeth hyn ddigwydd, ond roedden ni, gwaetha'r modd, yn teimlo bod yr amser rhoddwyd inni sgrwtineiddio'r LCM yn lleiafsymiol o'i gymharu gyda'r amser oedd gan Lywodraeth Cymru i ystyried y Mesur. Fel rŷn ni wedi trafod yn barod ac wedi clywed, rŷn ni'n ymwybodol iawn o'r rhesymau pam roedd hyn wedi digwydd, ond buasem ni eisiau nodi, yn y dyfodol, ein bod ni'n teimlo fel pwyllgor ei bod hi'n hynod bwysig i'r Llywodraeth roi digonedd o amser i bwyllgorau allu sgrwtineiddio cynigion cydsyniad deddfwriaethol yn llawn, yn enwedig rhai gyda chymaint o oblygiadau difrifol.
English: I call on the Chair of the Legislation, Justice and Constitution Committee - Huw Irranca-Davies.
Welsh: Galwaf ar Gadeirydd y Pwyllgor Deddfwriaeth, Cyfiawnder a'r Cyfansoddiad - Huw Irranca-Davies.
English: Will you take an intervention?
Welsh: A fyddech chi'n derbyn ymyriad?
English: Yes, I will.
Welsh: Gwnaf, fe wnaf i.
English: I'm grateful for that. Your own leader in the UK Parliament, Sir Keir Starmer, has accepted this - and I quote. He said: 'I'm not pretending there aren't issues and challenges with the protocol'. He accepts it needs to change, and yet he's offered absolutely zero in terms of what he would change and how he would achieve that change. Can you tell us: how would you address the problems with the protocol that your own leader accepts exist?
Welsh: Rwy'n ddiolchgar am hynny. Mae eich arweinydd chi yn Senedd y DU, Syr Keir Starmer, wedi derbyn hyn - ac rwy'n dyfynnu. Dywedodd ef: 'Nid wyf i'n ceisio honni nad oes yna broblemau a heriau gyda'r protocol'. Mae ef yn derbyn bod angen ei newid, ac eto nid yw ef wedi cynnig yr un dim o ran yr hyn y byddai ef yn ei newid a sut y byddai ef yn sicrhau'r newid hwnnw. A wnewch chi ddweud wrthym ni: sut fyddech chi'n mynd i'r afael â'r problemau gyda'r protocol y mae eich arweinydd eich hun yn derbyn eu bod nhw'n bodoli?